Els opositors a la LOE accepten negociar demà amb el PSOE les possibles modificacions a la llei
La vintena d'organitzacions convocants de la manifestació de dissabte contra la LOE valoren amb escepticisme els resultats de la reunió que durant més de dues hores han mantingut amb el president del govern central. Han anunciat que aturen la demanda de retirada de la LOE i que creuen que existeix una "esperança raonable de poder millorar-la". Demà, representants dels opositors a la LOE i membres del grup parlamentari del PSOE al Congrés intentaran concretar quins punts de la llei es podrien modificar.
17/11/2005 - 00.00 Actualitzat 17/11/2005 - 21.38
La reunió entre el govern espanyol i les entitats que van donar suport a la manifestació contra la reforma de la llei orgànica d'educació s'ha acabat a les dues del migdia, molt més tard del que estava previst.
La trobada s'ha allargat considerablement. El president del govern espanyol, José Luis Rodríguez Zapatero, i la ministra d'Educació, María Jesús Sansegundo, han rebut una desena d'entitats. Entre aquestes, hi havia representants dels centres educatius, dels estudiants, dels pares, els professors i sindicats. També hi havia plataformes com el Fòrum Espanyol de la Família i la Federació Espanyola d'Ensenyament de Religió.
El govern ha insistit que el text tirarà endavant, tot i que s'ha mostrat obert al diàleg. De fet, la setmana que ve començarà el debat de les esmenes parcials al text i a final de mes se'n podria votar el redactat definitiu, abans que vagi al Senat. Les entitats són escèptiques, però confien en la promesa de diàleg de Zapatero per millorar el text.
Centenars de milers de persones protesten contra la LOE i n'exigeixen la retirada
Sansegundo diu que encara és possible l'entesa sobre la LOE i descarta dimitir
Professors de religió denuncien pressions dels bisbes perquè participessin en la protesta
Rajoy ofereix a Zapatero un pacte per l'educació per a "tota una generació"
El PP reclama a Zapatero que escolti el "clam" contra la LOE i retiri el text
Educació lamenta el "cúmul de falsedats" de l'oposició a la LOE i critica el partidisme del PP
Zapatero insta el PP a deixar els eslògans i a justificar les seves objeccions a la LOE
De la Vega avisa que és hora que les aportacions de l'Estat a l'església catòlica disminueixin
Els convocants de la marxa celebren la cita amb Zapatero tot i témer que quedi en una foto
Rajoy reclama per carta a Zapatero obrir un procés de diàleg serè sobre l'educació